
Lietuvių Sanitarinės Pagalbos Draugijos leidinys Nr 2 
: Vilnius Mickevičiaus g. Nr. 33a. 


1936 METAI. 


LBIDĖJU ŽODIS. 


Lietuvių Sanitarinės Pagalbos Draugija pasirįžusi leisti 
visą eilę sveikatingumo klausimais knygelių, norėdama pagerinti 
šiuo atžvilgiu mūsų visuomenės buitį. Draugijos tikslas yra ne 
vien tik ligonis gydyti, bet ir kelti visuomenės sveikatingumą, 
kad žmonės mokėtų ligų išsisaugoti ir mažiau tesirgtų. Šita 
knygelė leidžiama Amerikos Čikagos lietuvių aukomis, atsiųsto- 
mis draugijos pirmininko, šios knygelės autoriaus, nuožiūrai. 
Kadangi kova su džiovos liga turi didelės reikšmės visuomenei, 
leidėjai tikisi, kad mūsų šviesuomenė šiuo reikalu susirūpins. 
Knygelė rašyta taip, kad ją galėtų suprasti visi tie mūsų krašto 
lietuviai, kurie paskaito laikraščius. Joje, pasiremiant gana 
plačia literatūra, suteikiama tiktai svarbiausių ir naujausių. ži- 
nių apie džiovą ir kovos priemonių su ta labai žalinga visuo- 
menei liga. 


DŽIOVOS PRIEŽASTYS. 


Dar tik praėjusiame šimtmety mokslininkai patyrė ir įro- 
dė, kad be gyvų sutvėrimų, kuriuos mes matome aplinkui pa- 
prasta akimi, esama dar daugybės tokių gyvų sutvėrimų, ku- 
riuos mes galime matyti tik keletą šimtų kartų padidintus pro 
didinamąjį prietaisą, mikroskopu vadinamą. Tų mažų gyvių, bak- 
terijomis arba bacilais vadinamų, yra labai daug ir įvairių rū- 
šių. Jų skaičiuje esti tokių, kurie žmonėms naudingi, pavy- 
zdžiui, mielių grybeliai; bakterijos, kurios sukelia pieno, salyklos 
rūgimą ir kitos. Daug, tačiau, esti bakterijų žmonėms ir gy 
vuliams labai žalingos. 

Bakterijos patekusios į žmogaus kūną labai greit veisiasi, 
gamina nuodus, kurie naikina kūno audinius, suteršia kraują, 
sukelia ligą. Visas limpamas ligas, kaip kolerą, dizenteriją, 
difteritą, skarlatiną, šiltines ir daugelį kitų, sukelia įvairios kiek- 
vienai ligai skirtingų žymių bakterijos. Mokslininkai, vartodami 
įvairių ligų bakterijas, moka jas auginti, penėti, vaisinti, dažyti. 

Džiovos bakterijos matomos džiovininko skrepliuose, kai 
mes tų skreplių lašelį žiūrime pro mikroskopą. Atskiria 
džiovos bakterijas nuo kitų, kurių taip pat nemaža yra žmo- 
gaus skrepliuose, šitokiu būdu: ant stiklo užteptas ir liepsno- 
je apdegintas skreplių lašelis nudažomas raudonais dažais, 
fuksinu; tiktai džiovos bakterijos šitais dažais nusidažo rau- 
donai, kitų ligų bakterijos dažomos kitokiais dažais. Džio- 
vos bakterija turi lazdelės pavidalą. Ją surado 1882 metais 
vokiečių gydytojas „profesorius Robertas Kochas. Jo atminimui 
tos bakterijos dažnai vadinamos Kocho bacilais. 

Patekę į žmogaus organizmą Kocho bacilai pas suaugu- 
sius žmones dažniausiai sukelia visiems žinomą baisią ligą, 
plaučių džiovą. Kocho bacilai, tačiau, gali sukelti ir dažnai su- 
kelia, ypač pas vaikus, įvairių kitų mūsų kūno organų kaip 
štai, odos, liaukų, kaulų, inkstų, žarnų, smegenų ligą. Visas tas 
džiovos ligos formas ir pasireiškimus vadiname tuberkulioze. 


Kocho bacilų daug esti visur ten, kur tik yra daug 
dulkių ir įvairių nešvarumų. Jais apsikrečia beveik visi žmonės, 
nors ne visi suserga. Bacilai nugali silpnesnius žmones, kurių 
kūne jie randa pato- 
gių sąlygaų augti ir 
veistis. Dažniau- 
siai tuberkulioze 
apsikrečia džiovi- 
ninkų vaikai. Be 
to, kūno atsparu- 
mą mažina visos 
tos priežastys, 
kurios apskritai 
silpnina žmogaus 
sveikatą, kaip 
štai: blogas oras, 
blogas maistas, 
blogas, drėgnas, 

Džiovos bakterijos, lazdelytės, skreplių nesaulėtas bu- 

lašelyje žiūrint pro mikroskopą. tas; nešvara, dul- 

kės, dūmai, rūky- 

mas, alkoholio vartojimas, ypač girtavimas, per 

sunkus darbas blogose patalpose ir sąlygose, 
žmogaus kūno nusilpnėjimas nuo kitų ligų. 


KURIUO BŪDU APSIKREČIAMA PLAUČIŲ DŽIOVA 
IR APSKRITAI TUBERKULIOZE. 


Tyrimai parodė, kad džiovos bakterijų šaltinis yra 
plaučių atvirąja džiova sergąs žmogus, kuris kosė- 
damas su skrepliais skleidžia aplinkumoje daugy- 
bę, milijonus ir milijardus tos ligos bakterijų 
Skrepliai nukritę ant grindų ar ant daiktų, drabužių, skalbinių, 
patalinės, išdžiūsta, kartu su dulkėmis pakįla ir ilgai laikosi 
ore ir įvairiose nešvarumose. Apsikrėtimas įvyksta 
kvėpuojant blogą orą arba betarpiškai nuo ligo- 
nies bučiuojantis, paduodant ranką, arba nuo ligo- 
nies vartotų daiktų, suteršto maisto. 

Daug rečiau žmonės apsikrečia džiova nuo gyvulių. Gana 
dažnai tuberkulioze serga karvės, ypač jei jos ištisus metus 

laikomos tvartuose. Tokių karvių piene yra džiovos bakte 
rijų, jos esti silpnesnės, bet vis dėlto patekusios į silpnesnio 
žmogaus, ypač vaiko organizmą, gali sukelti net ir plaučių 
džiovą. Geriant nevirintą pieną lengva apsikrėsti ir tuo atveju, 
kada melžėja serga plaučių džiova. 


LIGOS EIGA. ŽMOGAUS KŪNE. 


Patekusios į žmogaus kūną džiovos bakterijos kvėpavi- 
mo takais, kraujo ir limfos indais išsiskirsto po visą organiz- 
mą, bet dažniausiai apsistoja plaučiuose, ima smarkiai veistis, 
sukuria ligos židinius, lizdus. Pačios bakterijos ir jų nuodai 
"naikina audinius, juose pasidaro žaizdų, skylių, iš kurių su 
skrepliais ligoniui kosant dažnai pasirodo ir kraujas. 

Kai ligonies skrepliuose (arba išmatose ir 
šlapume, jeigu žmogus serga žarnų, inkstų, pūslės 
tuberkulioze) randame džiovos bakterijų, sakome, 
kad tas žmogus serga atvirąja džiova. Jeigu kelius 
kartus tirdami bakterijų nerandame, o tik esti kitų žymių, 
sakome, kad pas tą žmogų uždaroji, slaptoji džiova. Aišku, kad 
pasirodžius kraujaplūdžiui ir bakterijoms skrepliuose, uždaroji 
džiova tampa atvirąja, ir atvirsčiai, atvira forma, ligoniui kiek 
pasitaisius, gali tapti uždara. 

Jeigu žmogaus kraujo baltieji rutulėliai (Ieu- 
kocitai), jo syvai, audinių narveliai nekovotų su 
patekusiomis į organizmą bakterijomis, tai Kocho 
bacilai labai greit kiekvieną žmogų nugalėtų ir 
nuvarytų į kapus. Kartais taip ir pasitaiko. Smarkiomis ir 
piktomis džiovos bakterijomis apsikrėtęs žmogus miršta po 
kelių dienų. Tokią džiovą vadiname ūmiąja džiova. Kiekvieno 
žmogaus organizmas, tačiau, stengiasi priešui nepasiduoti. 
Aplink džiovos ligos židinius pradeda rinktis, lyg kareiviai, mūsų 
kūno narveliai, sudarydami užtvarą lyg ir apkasus, kurie po 
kurio laiko sukalkėję (kalkių gauna iš kraujo) nebeleidžia 
bakterijoms plėstis. Jos, nebegaudamos maisto iš kraujo, 
nyksta, žmogus sveiksta, visam amžiui pasilieka tik plaučiuose 
randai, gerai matomi prašviečiant tokius žmones Rentgeno 
spinduliais. 

Silpnesnius ir nesigydančius ligonis nugali 
džiovos bakterijos. Palengva ligos diegai pereina iš vienos 


6 


vietos į kitą, ligos židinių atsiranda vis daugiau ir daugiau, 
audiniai pradeda irti vis smarkiau, suardytose vietose atsiranda 
didelių skylių bei 
tuštumų, kavernomis 
vadinamų. Plaučiai 
dar gyvam žmogui 
pradeda pūti, ligonis 
jau silpnai begali kvė- 
puoti, dažnai kraujuo- 
ja, gyvena, kol širdis 
nebegaudama maisto, 
tyro kraujo pavidale, 
visai nesustoja. 

Nuo plaučių 
džiovos dažnai 
apsikrečia ir su- 
serga kiti mūsų 
kūno organai, pil- 
vas, žarnos, inkstai, 
pūslė, oda ir kiti. Kartais kaltas būna ir pats ligonis, kai veng- 
damas spiaudyti, rįja skreplius. Kituose organuose liga ne taip 
ryškiai reiškiasi, bet iš esmės visur eiga ir kova ta pati. 


Žmogaus plaučiai, širdis, aorta. Plaučiai 
atversti, kad širdis geriau matytusi. 


KAIP PAŽINTI PLAUČIŲ DŽIOVA. 


Liga pasižymi savo lėta eiga. Pradžioje ji sunku ir pa- 
stebėti. Ligonis vaikščioja, darbuojasi, gerai valgo, dažnai net 
nekosa, bet ima liesėti, džiūti, naktimis prakaituoti, po truputį 
karščiuoti, vėliau atsiranda nuovargis, nemiga, širdies drebė- 
jimas, susijaudinimas, ima kosėti, skrepliuoti. Kosulys iš pra- 
džios lengvas ir sausas, vėliau smarkesnis, erzinantis, su gau- 
siais skrepliais. 

Jeigu bekosant su skrepliais pasirodo ir kraujas, tai 
tas reiškinys dažniausiai yra visai tikras įrodymas, kad serga- 
ma jau atvira plaučių džiova, Retkarčiais kraujas gali patekti“ 
į skreplius iš trūkusios gerklės ar nosies gyslos. Be to, kraujas 
skrepliuose esti ir sergant žmogui plaučių uždegimu, bet ta 
liga labai skiriasi nuo džiovos. 

Plaučių džiova veikia blogai ir kitus mūsų kūno organus, 
kraują, smegenis, skilvį, žarnas. Ligonis, ligai įsigalėjus, nustoja 


Sveiko žmogaus plaučių ir širdies Rentgeno 


nuotrauka. Vidury matyti širdies, 


aortos ir 


nugarkaul'o šešeliai. Plaučiai po šonkaulių 


šešeliais, 


o ligai kvėpuojamoje 
gerklėje įsigalėjus, ne- 
begali ir kvėpuoti. 
Kol džiovos liga 
nėra dar įsigalėjusi, ji 
„pažinti nelengva ir 
gydytojams. Tiktai 
Rentgeno spindulius 
radus (1885 metais) 
net ir: pačios anksty- 
"vosios džiovos ligos 
„formos tapo paste- 
bimos  prašviečiant, 
o dar geriau tais 
spinduliais darant 
fotografijos nuotrau- 
„kas. Prašviečiant 

apetito, skauda pil- 
vą, verčia vemti. Kū- 
no temperatūra kiįla, 
siekia kartais 40 laip 
sniųu C, ligonis labai 
prakaituoja, prieš kar- 
ščiui pakįlant, dažnai 
jaučia šalčio krėtimą. 
Tie reiškiniai yra or- 
ganizmo kovos su 
bakterijų nuodais 
(toksinais) požymiai. 

Nuovargis, ko- 
sulys, dusulys, skau- 
smai, karštis, kraujo 
plūdesiai paguldo li- 
gonį lovon. Iš plau- 
čių džiova gana 
dažnai patenka į 
gerklę. Ligonis jau- 
čia didelius gerklės 
skaudėjimus, ypač 
valgant ir geriant, ne- 
begali balsu kalbėtis, 


Sunkaus džiovininko plaučių Rentgeno nuo- 
trauka. Matomos trys didelės kavernos. Daug 
šešelių nuo džiovos židinių. Padidintos 

bronchinės liaukos. 

plaučius Rentgeno aparatu, ligos apimtos vietos duoda tamsių 
dėmių. Pagal tų dėmių vietas, jų didumą, formas, galima sprę- 
sti apie ligos įsigalėjimo vietą ir jos laipsnį. Jei plaučiuose 
atsiranda kavernų, tai jos aiškiai matomos, kaipo šviesios 
vietos apvalių šešėlių apsuptos. 

Kitų kūno' organų (išskyrus odą) džiova be Rentgeno spin- 
dulių labai retai tegalima pažinti; tos ligos prieš Rentgeno 
spindulių išradimą visai mažai tebuvo ir žinomos. 


VAIKŲ DŽIOVA. 


Atvirąja. plaučių džiova vaikai retai tesuserga, bet 
apskritai tuberkuliozės liga vaikai labai dažnai apsikrečia ir 
serga. Džiova vaikai gali apsikrėsti ir gerdami džiova ser- 
gančių karvių pieną. Dažniausiai maži vaikai ligi mo- 
kyklinio amžiaus apsikrečia nuo tėvų, ypač moti- 
nos, jeigu tėvas ar motina serga džiova, arba nuo 
kitų šeimos narių ar ir visai nuo svetimų džiovininkų, su ku- 
riais vaikai susiduria. Vyresnieji vaikai apsikrečia vaikų dar- 
želiuose, mokyklose, dažniausiai tačiau ne nuo kitų vaikų, nes 
vaikai retai teserga atvirąja džiova, bet juos apkrečia džiova 
sergą mokytojai bei kiti asmenys, kurie gyvena prie moky- 
- klos ir serga džiova. 

Anksčiau daugelis gydytojų manė, kad tuberkuliozė gali 
būti įgimta ir paveldėta, kad džiovininkų vaikai gimsta apsi- 
krėtę džiovos bakterijomis. Dabar mokslas pripažįsta, 
kad |įtuberkuliozė gali būti įgyta tiktai nuo apsi- 
krėtimo. Tiesa, džiovininkų vaikai dažnai esti silpni, neat- 
sparūs džiovai ir kitoms ligoms, bet taip pat silpni yra vaikai 
girtuoklių tėvų bei tėvų, sergančių įvairiomis kitomis ligomis. 

Vaikų tuberkuliozės yra kelios formos. Dažniausiai vai- 
kai serga bronchinių liaukų tuberkulioze. Padidėjusios bronchi- 
nės liaukos matomos tarp plaučių prašviečiant vaikus Rent- 
geno spinduliais. Kai vaikai alsuoja nešvariu oru, kuriame yra 
daug džiovos bakterijų, jos patenka į vaikų plaučius, pasidaro: 
plaučiuose savo lizdus, labai mėgsta apsigyventi ir veistis 
plaučių ir bronchų liaukose. 

Apsikrėtę vaikai liesėja, nyksta, bent kiek karš- 
čiuoja, kosa, nes padidėjusios liaukos spaudžia 
ir erzina bronchus: Jei kosėdami vaikai skrepliuoja, tai jų 

skrepliuose labai retai (kada jau būna atvira džiova) tegalima | 
rasti tuberkuliozės bacilų, labai retai skrepliuose pasirodo 

ir kraujas. Dėl tų priežasčių vaikų tuberkuliozė kartais ne- 

lengva yra pastebėti ir prašviečiant vaikus Rentgeno spindu- | 
liais. Vaikų tuberkuliozei pažinti vartojama vadinamoji Pirguet 

bei Mantuox reakcija. Vaikams įskiepijamas tuberkulinas, pa- 

gamintas iš susilpnintų džiovos bakterijų. Jei vaikas serga 

tuberkulioze, skiepijimo vietoje matomas odos paraudimas su 

pabrinkimu, jei jokio paraudimo ir pabrinkimo nėra, daroma 

išvada, kad vaikas .tuberkulioze neserga. 

Bronchinių liaukų tuberkuliozė pas vaikus, jei 
ji gerai negydoma, gali tęstis ilgai, kelerius ir kelio- 
liką metų. Tokie vaikai suaugę be jokio naujo 
apsikrėtimo dažnai apserga atvirąja plaučių džiova. 
Pasitaiko neretai, kad šita tuberkuliozės forma sergą vaikai 
apserga dar ir antrąja tuberkuliozės forma. Iš liaukų per 
kraujo indus bakterijos patenka į plaučius ir kitus kūno orga- 
nus, kaip antai kaulus, sąnarius, žarnas ir smegenis. Jei tokie 
vaikai gauna smegenų uždegimą, tai dažniausiai miršta. 


Džiovininkų vaikų krutinės ląstos priešiniai. Matomi 

kvėpavimo takai. Tamsūs taškai vidury — tai padi- 

dintos 'bronchinės liaukos. Nuo liaukų apsikrėtę 
plaučiai. Juose matyti daugybė džiovos židinių. 


Lengviausioji vaikų džiovos forma yra daugeliui žinoma 
vaikų skrofuliozė, škrupulas, kaip kaimiečiai sako. Skro- 
fuliozinių vaikų pastebimi odos išbėrimai, kaklo liaukų pa- 
brinkimas, akių, nosies, lūpų įdegimai. Jei skrofulioziniai vai- 
kai būna tik išblyškę, bet nenyksta, neliesėja, nekarščiuoja, ne- 
kosti, tai jie, augdami neblogose sąlygose, gerai prižiūrimi 
ir maitinami, pasveiksta be jokio ypatingo gydymo. Jei tokie 


10 


vaikai pradeda kosėti, karščiuoti ir nykti, tai reikia manyti, kad 
jau ir jų bronchinės liaukos yra apkrėstos. Šitais atvejais jau 
būtinai reikia vesti vaikai pas gydytojus ir labai rimtai gydyti. 


KAIP GYDOMA DŽIOVA. 


Kaip jau minėta, su džiovos bakterijomis, kaip ir su visų 
kitų ligų bakterijomis, kovoja pats susirgusio žmogaus orga- 
nizmas. Gydytojų, pačių ligonių ir jų artimųjų priedermė yra 
visomis išgalėmis ir priemonėmis padėti organizmui su liga 
kovoti ar bent niekuo jam nepakenkti. 

Svarbiausius džiovos ligos gydymo principus pirmas nu- 
statė dar prieš džiovos bacilo atradimą, kilęs iš paprastų ūki- 
ninkų, vokiečių gydytojas d-ras Hermanas Brehmeris, gimęs 
1826 metais. Tais laikais dar visi gydytojai manė (kaip ir da- 
bar daugelis mūsų sodiečių mano), kad džiova esanti nepagy- 
doma liga, džiovos niekas ir negydė, niekas su ja nekovojo, nuo 
džiovos mirdavo visi, kurie susirgdavo atvirąja jos forma. D-ras 
H. Brehmeris 1858 metais pasirįžo įrodyti, kad džiovos esama 
-pagydomos ligos, savo tikslo pasiekė, po kelerių metų įrodė. Nu- 
galėjęs daug kliūčių ir sunkenybių, vienoje gražioje Silezijos 
vietoje, prie gražaus sauso miško, jis įsteigė pavyzdingą džio- 
vininkams gydyti ligoninę, sanatoriją. Savo gražiai ir šva- 
riai įrengtoje sanatorijoje jis gydė ligonis geru tyru Oru, sau- 
lės šviesa ir geru maistu. Vaistų vartojo nedaug, daugiausiai 
rūpinosi suteikti ligonims kūno ir dvasios ramumo ir vilties 
pasveikti. Lengvesnius ligonis gydė jų kūno grūdinimu, tam 
tikslui plačiai vartojo ir vandens gydymo metodus. Po kelerių 
metų susilaukė labai gerų vaisių, daug ir sunkių jo ligonių 
pasveiko. Jo sanatorija'tapo garsi visame pasaulyje, teko ji di- 
dinti. Sužinoję apie tai, kiti gydytojai pradėjo steigti sanatorijas. 
Jų dabar įvairiuose kraštuose bus keliolika tūkstančių. Jos, kaip 
toliau bus rašoma, vaidina labai svarbų vaidmenį ne vien tik 
ligonims gydyti, bet ir kovoje su džiovos ligos plitimu. Deja, 
daugumą tų sanatorijų biedniems žmonėms neprieinamos. 

Daugeliui džiovininkų tenka gydytis namie. Svarbiausieji 
gydytojų patarimai tokiems ligonims yra šie: ramumas, jo- 
kio sunkaus darbo nedirbti, mažai tevaikščioti, daugiau gu- 
lėti, ypač karščiuojant ir kraujui pasirodžius; kvėpuoti geru 
oru, gyventi sausame saulėtame kambary; dažnai 

kambarys vėdinti, vasaros metu per dieną gulėti sausame 
miške, pušyne; karštomis dienomis saulės spinduliais nesišil- 
dyti, (kad išvengus kraujaplūdžio), nesimaudyti; maitintis 
geru maistu, gerti daug pieno, vartoti mėsos, sviesto, rie- 
balų, daug daržovių ir vaisių; nerūkyti ir nevartoti alko- 
holio (degtinės). 

Džiovai gydyti turime daug vaistų, bet neturime dar nė 
vieno tokio, kuris naikintų džiovos bakterijas žmogaus kūne. 
Visų vaistų uždavinys yra tiktai sustiprinti sergančio žmogaus 
kūno jėgos kovoje su liga arba duoti kraujui daugiau tokių 
cheminių dalykų (kaip štai kalkės). kurie reikalingi žmogaus 
kūno audiniams ir narveliams sustabdyti ligos židinių plėtimuisi. 

Paskutiniu laiku plaučių džiovai gydyti sėkmingai ir pla- 
čiai vartojamos ir chirurginio pobūdžio priemonės. Prieš 30 
metų italų gydytojas Forlanini pasiūlė gydyti plaučių džiovą 
vadinamu pneumatoraksu. Šio gydymo būdo uždavinys yra su- 
teikti sergantiems plaučiams visišką ramumą, kad jie beveik 
visai nebekvėpuodami galėtų greičiau pasveikti. Tam tikslui 
tam tikru aparatu įleidžiama į krūtinės ląstą dujų, kūrios 
suspaudžia vienos krūtinės pusės plaučius. Deja, ta priemonė 
galima vartoti tiktai tuo atveju, jeigu nesveiki yra tiktai vie- 
nos krūtinės pusės plaučiai, nes jeigu nesveiki yra ir antros 
"pusės plaučiai, tai pneumatoraksas gali kartais ir pakenkti, 
nes tos antros pusės plaučiams tenka atlikti dvigubas kvėpa- 
vimo darbas. Pasitaiko kartais ir kitų kliūčių, kaip štai audinių 
suaugimų, kada nė iš vienos pusės plaučių negalima suspausti. 
Tokiais atvejais daroma jau tikra operacija, perpjaunamas 
nervas (nerv. phrenicus), kuris valdo apatinę krūtinės uždan- 
gą (diafragmą). Po nervo perpjovimo diafragma pakįla augštai 
ir suspaudžia sergančius plaučius. 

Tenka dar pažymėti, kad įvairių kitų kūno organų džiova, . 
kaip štai odos, kaulų, žarnų, liaukų, net kartais ir gerklės džiova 
gana sėkmingai paskutiniu laiku gydoma Rentgeno spinduliais. 

Tuberkuliozinius vaikus gydant didžiausios 
reikšmės turi saulės spinduliai, taip pat, žinoma, 
„geras oras, geras maistas, žiemos metu žuvies 
taukai ir, kur galima, gydymas kvarco lempa (dirb- 
tiniai saulės spinduliai). 

Kaip matome, džiova yra pagydoma liga, ne- 


reikia tik pasivėlinti ji gydyti. 


12 
KAIP IŠSISAUGOTI DŽIOVOS. 


“Jau buvo minėta, kad tuberkulioze apsikrečia beveik visi 
žmonės, o apserga jąja 3—6 žmonės iš šimto. Daug, žinoma, 
pareina nuo patekusių į žmogaus organizmą bakterijų kiekio, 
nuo tų bakterijų gajumo, bet daugiausiai nuo žmogaus kūno 
atsparumo sąlygų. Kur daugiau tamsumo, skurdo ir nešvaros, 
ten daugiau džiovininkų. Apserga džiova ir žmonės turtingi, 
bet tiktai tie, kurie iš prigimties yra silpni, arba visai nesirū- 
pina savo kūno grūdinimu, rūko, girtauja, paleistuvauja. 

“ Įsivyravusi yra nuomonė, kad džiova apserga tiktai jauni 
žmonės, 20—30 metų amžiaus. Daugelio gydytojų tyrimai ir 
stebėjimai parodė, kad tai yra netiesa. Džiova pavojinga 
yra ligi 60 metų amžiaus. Džiova apserga beveik ly- 
giai vyrai ir moterys. Tuberkuliozės bakterijos ne- 
įveikia tiktai stiprių užsigrūdinusių žmonių. 

Mūsų krašto dauguma jaunimo iš prigimties turi silpną 
organizmą. Sunkios gyvenimo sąlygos. Daugelio tėvai sirgo 
ar serga tuberkulioze, maži būdami patys sirgo tuberkulioze 
ar skrufulioze ir jos neišsigydė. Tat viso mūsų jaunimo prie- 
dermė — rūpintis ne tik savo dvasios tobulinimu, bet ir savo 
kūno grūdinimu. 

Labai gera priemonė kūnui arkaidk. yra gimnastika ir 
sportas. Paskutiniu laiku beveik visuose kraštuose sportas 
plačiai praktikuojamas, pamažėli jis pradeda prigyti ir mū- 
sų krašte, reikia tik saikingai ir tikslingai juo naudotis. 
Silpnesni žmonės turi vengti nuovargio, per didelio jėgų įtem- 
pimo, kad nepakenktų širdžiai ir plaučiams. Sportas ypač nau- 
dingas yra vasarą, nes vasaros metu geriausiai veikia mūsų 
kūną trys svarbiausieji gamtos veiksniai: saulės spinduliai, 
oras ir vanduo. 

Tie, kurie negali sportuotis, turi silpną širdį ar jau džio- 
vos pradžią, vasaros metu turi grūdinti savo kūną saulės spin- 
duliais ir oru. Vandeniu nevisuomet galima plačiai naudotis. 
Turintiems palinkimą prie džiovos bei širdies ligos maudytis + 
negalima, bet galima ir naudinga yra kasdien iš ryto apsi- 
trinti visas kūnas šlapiu rankšluosčiu. Saulės spinduliais taip pat 
reikia naudotis atsargiai. Pirmą dieną nuogam žmogui nega- 
lima ilgiau būti saulėje kaip 10—15 minučių. Kas dieną šį 
laiką galima prailginti 15 minučių, kai jau oda visai apdega 

galima būti saulėje ir 1—2 valandas. Kas jau turi plaučių 
džiovos pradžią, tam negalima ir saulės spinduliuose maudytis, 
nes gali kilti kraujaplūdis. 

Visi tie jaunuoliai, kurie jaučiasi silpnai, liesėja, turi įvai- 
rių skaudėjimų, truputį kosa, privalo kreiptis į gydytoją, kad 
juos gerai ištirtų. Daugelio gydytojų tyrimai parodė, kad džio- 
va apsikrėtusių, sergančių žmonių ne maža dar yra ir tariamai 
sveikųjų tarpe. Pavyzdžiui, lietuvių gydytojų laikraštyje „Medi- 
cinoje“ šiais metais profesorius J. Bagdonas paduoda tokių 
žinių. Vokiečių gydytojas d-ras M. Neuman neseniai ištyręs su 
Rentgeno spinduliais įvairaus amžiaus 3.757 neva visai sveikus 
žmones. Tyrimas davęs tokių rezultatų: 


L Riina r a 


Amžius || iširo | Agjon | Užgarai Karių nos 
Ligi :5/metų +. 166 5 2 4,29/o 
6—15 m... 396 3 i Li 1,70/o 
16—30 m. 1.322 19 11 2,20/o 
31 ir daugiau. 1.867 40 51 4,8Ū/0 
Viso 441 3757 67 68 3,50/o 


Kitas gydytojas d-ras B. Kattentidt 1930—1931 metais iš- 
tyręs su Rentgeno spinduliais 8,225 Miuncheno universiteto 
studentus, kurie jautėsi esą sveiki. Radęs su atvira bei akty- 
viąja džiova su viršum 0,59/o, su pusiau aktyviąja 1,059/0, o su 
neaktyviąja, daugiausiai bronchinių liaukų tuberkulioze (kuria 
apsirgo maži būdami) net 19 nuošimčių. Panašių rezultatų gavo 
ir kiti gydytojai. Vadinamųjų sveikųjų tarpe beveik 
visuomet randama 2—2 nuošimčiai gydytinų džio- 
vininkų. Kai kurie gydytojai net mano, kad skai- 
čius tokių džiovininkų, kurie nesimano esą ligonys, 
esąs didesnis, negu aiškių ligonių. i 

Šias žinias paduodu ne skaitytojams įbauginti, bet paro- 
dyti, kaip svarbu yra saugotis džiovos ir kad pavojingi 
yra kitiems žmonėms ne tik visai aiškūs džiovininkai, bet 
ir kai kurie tariamieji sveikieji. Žalinga yra tuo reikalu mažai 
tesirūpinti, bet iš kitos pusės nepatartina ir per daug džiovi- 
ninkų bijoti. Džiova nėra taip jau labai limpama liga, kaip 
. pavyzdžiui, skarlatina vaikams ar dėmėtoji šiltinė suaugusiems. 

Džiovininkai inteligentai, kurie švariai gyvena, gydosi ir var- 
"toja visas saugumo priemones, kad“ kitų neužkrėstų, mažai 
"savo artimiems yra pavojingi. 3 

Kaip susipratę inteligentai džiovininkai elgiasi, taip turi 
elgtis ir visi tariamieji sveikieji. Niekas neturi spiaudyti 
ant grindų ar kur papuola, visi turi spiaudyti tik- 
tai į spiaudykles, spiaudyklės turėtų būti visur 
'"augštai pastatytos. Kultūringuose kraštuose net ir gatvėse 
draudžiama spiaudyti žemėn, o tik spiaudyklėn, kurių gat- 
vėse daug yra. Kas nusispiauna į sieną ar į žemę, moka di- 
'delę pabaudą. Ligonys vartoja kišenines spiaudyklės, kurių 
galima pirktis vaistinėse ar vaistų sandėliuose. 

Vaikams reikia drausti kišti į burną pirštus ir "visokius 
daiktus, neleisti šliaužoti po nešvarią aslą. Vaikus kuo rečiau 
bučiuoti. Negulėti su vaikais vienoje lovoje. Motinos, maitin- 
damos savo kūdikius, turi apsidengti švarią priejuostę. Jei moti- 
na serga atvirąja džiova, penėdama kūdikį ant nosies ir burnos 
turi užsidėti lengvą tvarstį iš marlės, kad iškvėpuotas oras su 
nematomais lašeliais nepatektų vaikui į alsavimo takus. Maiti- | 
nant vaikus karvės pienu, jei abėjojama del karvės ar melžė- 
jos sveikatos, pienas reikia išvirinti. jų 

Labai svarbu rūpintis ir didesniais vaikais. Jei Pirguet'o 
metodu padarytumėm skiepijimus visiems netur- 
tingų miestiečių ir mūsų sodiečių vaikams, tai, be 
abejo, rastumėm 60 nuošimčių tuberkuoliozinių 
vaikų. Taip tvirtinu remdamasis tyrimų rezultatais daugelio 
vokiečių ir lietuvių (N. Lietuvoje) gydytojų, kurie darė skiepi- 
jimus miestų darbininkų vaikams, o juk daugumos mūsų. vaikų 
gyvenimo sąlygos yra dar blogesnės (gana | geros sąlygos 
yra mūsų bendrabučiuose). Labai svarbus reikalas yra miesto 
biednuomenės vaikams organizuoti vasarai vaikų kolonijas. 
Kaip toliau bus rašoma, Vakarų Europos valstybėse tokiais 
vaikais labai rūpinasi ir suprantama dėl ko, — vaikai, tai mūsų 
ateitis. Neprivalome pamiršti, kad nepasveikę tuberkulioziniai 
vaikai, suaugę dažnai apserga atvirąja plaučių džiova. Apsirgti 
gali ne tik jauni būdami, bet ir senesniame amžiuje. 

Saulė yra geriausia priemonė vaikams grūdinti. Visi juk 
žinome, kad sodžiaus vaikai, žiemą išblyškę, pavasarį išbėgę 
į kiemus, ganyklas, tuojau pradeda taisytis, pasidaro gyvesni, 
linksmesni. Saulės spinduliai, geras oras ir geras maistas ypač 

“gerai veikia skrofuliozinius vaikus, gydo ir stiprina visus kūno 
organus. Vaikams, kada jų oda jau yra nuo saulės spindulių 
apdegusi, šiltomis dienomis reikia leisti lakstyti nuogiems, 
“daugiausiai tiktai su trumputėm kelnaitėm.. 

Nemaža apsileidimo matome ir inteligentų gyvenamuose 
butuose ir kambariuose. Stoka tvarkos, švaros, šviesos, gero 
oro. Žinomas gydytojas profes. Švenberger, turėdamas galvoje 
vokiečių inteligentus, yra pasakęs: „pavartotą suterštą 
vandenį mes jau Ipratom išpilti, bet suterštą orą 
grynu pakeisti mes dažnai užmirštame ir ardomės 
savo sveikatą“. Mažai dėmesio tekreipiama į saulės švie- 
sos didesnį kiekį gyvenamuose kambariuose, į dažnaus (ne re- 
čiau vieno karto savaitėje) maudymosi reikalą, rankų prieš 
kiekvieną valgymą plovimą, burnos ir dantų plovimą, drabužių 
ir kitų daiktų valymą išnešant oran. 

Svarbų vaidmenį kūnui grūdinti vaidina ir maistas, 
Anksčiau buvo manoma, kad geriausias maistas silpniems žmo- 
nėms ir džiovininkams yra tiktai baltimai ir riebalai: pienas, 
sviestas, mėsa. Dabar šalia tų maisto dalykų patariama vartoti 
daug daržovių vaisių ir uogų, nes jie turi daug vitaminų ir kal- 
“ kių druskų, kurios labai reikalingos organizmo kovai su tuber- 
kuliozės bakterijomis. 

Labai bloga būklė yra mūsų sodžiuje. Daugumos mūsų 
“ūkininkų ir darbininkų šeimos gyvena susikimšę vienoje pir- 
kioje, kartais net po 10 žmonių, o dar vištos, avys, o retkar- 
čiais ir kiti gyvuliai. Pirkios tamsios ne tiktai dėl mažų langų, 
bet ir dėl daiktų pajuodavusių nuo nešvarumų. Žmonės valgo 
iš bendrų indų. Guli po kelius vienoje lovoje. Paieškoję be- 
veik kiekvienoje tokiose sąlygose gyvenančioje šeimoje rasim 
žmogų su atvirąja džiova. Toks ligonis, jeigu jis neturi ma- 
žiausio supratimo, kaip jam reikia elgtis, gali apkrėsti ir apsar- 
ginti visus toje pačioje pirkioje gyvenančius žmones, ypač 
vaikus, o taip pat ir kaimynus, kurie dažniau toje pirkioje 
lankosi. 

Beveik kiekviename kaime turime jau žmonių bent kiek 
apsišvietusių. Visų jų turėtų būti priedermė—savo ir jų artimųjų 
pasisaugojimo nuo džiovos reikalu duoti patarimų džiovinin- 
kams, kaip jie turi elgtis, jei jau jokiu būdu negalima tokio 
ligonies išvežti ligoninėn. Svarbiausias reikalas yra 
džiovininką įtikinti, kad jis nespiaudytų ant grindų 

ar kur pateko, bet duoti jam spiaudyklę. Į spiau- 
dyklę įpilti vandens su karboliu. Ligonis turi sky- 
rium gulėti. Kosėdamas užsidengti burną skepetai- 
te arba rankšluosčiu. 
Valgydamas vartoti 
atskirą lėkštę, peilį, 
šaukštą. Visi tie daik- 
tai po valgio turi bū-. 
ti išplauti karštu van- 
deniu. Drabužius dul- 
kinti ore. Nešluoti ne- 
suvilgintų grindų. Pir- 
kia dažnai vėdinti ir 
kiek galima švariau 
laikyti. Naikinti mu- 
ses ir kitus parazitus. 
Šalinti toliau nuo bu- 
tų mėšlų ir sąšlavų 
krūvas, kad musėms 
nebūtų kur perėtis. 
Nelaikyti gyvulių pir- 
Odos džiova—vilkligė Ž kiose. Kaip pats ligo- 
nis, taip ir visi svei- 
kieji turi dažnai plauti visą kūną, o ypač rankas. 
Taip turėtų elgtis žmonės ir tose pirkiose, Kur nėra atviro džio- 
vininko. 3 


KOVA SU DŽIOVA. 


Sveikata yra žmonių didžiausias turtas. Ta tauta bus ga- 
lingesnė, kuri turės daugiau sveikų, darbščių gyventojų, ku- 
rios nariai mažiau mirs, mažiau sirgs, ilgiau gyvens. Džiova 
serga ir nuo džiovos miršta milijonai žmonių, jų tarpe daug 
jaunų, gabių ir naudingų visuomenei. Tat visų tautų šviesuo- | 
menė tuo reikalu susirūpino ir paskelbė džiovai kovą. Daugely 
valstybių „kova vedama jau su viršum 30 metų. Džiova toli 
gražu dar nenugalėta, kaip pavyzdžiui, kolera ir raupai, bet 
kultūringuose kraštuose, ypač Anglijoje, Švedijoje, Norvegijoje 
ir Danijoje, jos plėtimasis jau žymiai sumažėjo. Statistinės ži- 
nios aiškiai rodo, kad šituose kraštuose džiovininkų skaičius 

sumažėjo dvigubai, trigubai mažiau dabar nuo jos mirimų, ne- 
gu buvo prieš trisdešimt, keturiasdešimt metų. 

Beveik visose valstybėse daugiausiai iniciatyvos ir suma- 
numo kovoje su džiova rodo gydytojų įsteigtos privatinės 
prieštuberkuliozinės draugijos. Didesnėse valstybėse tokių 
draugijų daug yra, jos jungiasi bendron visos valstybės sąjun- 
gon, o visų valstybių draugijos ir sąjungos įeina į Tarptautinę 
Kovai su Tuberkulioze Sąjungą, kuri kasmet daro tarptautinius 
suvažiavimus, kongresus. Daugely valstybių prieštuberkuliozi- 
nės draugijos ir sąjungos valdžios yra remiamos ir šelpiamos. 
Prieštuberkuliozinių draugijų skatinamos, su džiova daugėly 

*valstybių kovoja ir visos valstybinės sanitarinės įstaigos, savi- 
valdybės, Raudonasai Kryžius, Ligonių kasos ir sanitarinio po- 
būdžio privatinės organizacijos. Kova su džiova, kaip ir su ki- 
tomis limpamomis ligomis, labai rūpinasi ir Tautų Sąjunga. Su 
Tautų Sąjungos Higienos Komitetu, kaip su nepolitine įstaiga, 
bendradarbiauja ir valstybės, neįeinančios į Sąjungą: Š. Ame- 
rikos Jungtinės Valstybės, Japonija, Vokietija. Suprantama, 
kad kova su džiova sėkmingiau vedama tuose kraštuose, kur 
ekonominis gerbūvis aukštesnis, kur kultūra aukščiau pakilusi, 
kur valstybė ir įvairios privatinės švietimo organizacijos pa- 
ruošušios yra dirvą tai kovai vesti. 

Kovai su- džiova vartojamos dabar šitokios priemonės: 

1. Propaganda, tai yra skleidimas žodžiu ir raštu žinių 
apie džiovą, jos išsisaugojimo būdus ir kovos metodus, 

2. Steigimas džiovinininkams globoti ir gydyti ambulato- 
rijų, vadinamųjų dispanserių, 

3. Atskyrimas džiovininkų nuo sveikųjų, 

4. Atskyrimas sveikų vaikų nuo džiovininkų tėvų, 

5. Motinos ir vaikų globa, 

6. Džiovininkų gydymas ligoninėse, sanatorijose, preven- 
torijumuose (vaikų vasarnamiuose), 

; 7. Sveikų vaikų skiepijimas. 

Ne visuose kraštuose visos tos priemonės vartojamos, 
ne visur ir vienodai. Kaip. šios priemonės vartojamos, aišku 
bus iš trumputės apžvalgos kovos su džiova Danijoje, Vokie- 
tijoje, Prancūzijoje, N. Lietuvoje, Lenkijoje ir mūsų krašte. 

Mažutėje kultūringoje Danijoje beveik visi apsirgę džiova 
žmonės atskiriami nuo sveikųjų. Sunkesnieji gydomi ligoni- 
nėse, lengvesnieji sanatorijose, kurių esama apie 30. Visi ne- 

turtingieji gydomi valstybės lėšomis. Iš viso ligoninėse ir sana- 
torijose esama arti 4.000 lovų džiovininkams, kas sudaro 10 
lovų dešimčiai: tūkstančių, tuo tarpu kai mūsų krašte, kur 
džiova siaučia daug smarkiau, turime tik 1!/> lovos dešimčiai 
tūkstančių gyventojų. Džiovininkams vaikams Danijoje yra 
daug prieglaudų ir vasarnamių. Be to, Danijoje prie didesnių 
miestų ir miestelių yra vadinamos dienos sanatorijos, kuriose 
visi įtariami džiovininkai, ypač motinos džiovininkės dienos 
metu gauna gerą maistą ir poilsį gerame ore. Motinos, iš ryto 
atlikusios namų ruošos darbą ir išleidusios vaikus darže- 
liuosna ar mokyklosna, eina visai dienai į saulę ir gerą orą. 

Panašiai su džiova kovojama ir Vokietijoje. Sanatorijų 
suaugusiems ir vaikams esama apie 800 ir arti 2.000 dispan- 
serių. Kaip veikia tie dispanseriai aišku bus iš tolimesnio. 
Džiovininkų Vokietijoje vis dėlto dar daug esama. Tatai aiškina- 
ma tuo, kad vokiečiai prirūkytose smūklėse daug vartoja alaus. 

Prancūzijoje taip pat daug yra ligoninių ir sanatorijų, bet 
prancūzai daugiausiai dėmesio kreipia į vaikus. Vaikų mirtin- 
gumas nuo džiovos dabar Prancūzijoje yra gal mažiausias, 
kas prancūzams labai svarbu, nes ten gyventojų prieauglis 
labai mažas. Prancūzai turi labai daug vadinamųjų prevento- 
riumų, vaikų vasarnamių, pastatytų gražiose vietose, prie miško, 
kalnų ar jūros. Tokiuose namuose apgyvendinami lengvesnė 
džiova sergantieji ir skrufolioziniai vaikai. Vaikams leidžiama 


žaisti saulėje ir tyrame ore, nenutraukiamas ir mokslas, mo-. 


kyklos įrengtos miške, saulėtomis dienomis be jokios pasto- 


gės. Gydytojų prižiūrimi vaikai greit visai pasveiksta. 
Prancūzai labai rūpinasi sveikų vaikų apsaugojimu nuo 
apsikrėtimo džiova. Jei kurioje nors šeimoje tėvas ar motina 
serga džiova, ir jų negalima išvežti ligoninėn arba sanatorijon, 
tai išvežami sveiki vaikai ir atiduodami globoti sveikiems sve- 
timiems ūkininkams. Tiems ūkininkams už tų vaikų išlaikymą 


sumokama. Šita vadinamoji Grauchero sistema paskutiniu laiku | 
Prancūzijoje plačiai vartojama ir, kaip rodo paskelbtos duo- 


menys, duoda gerų pasėkų. 

Naujausioji priemonė kovai su džiova yra sveikų vaikų 
naujagimių skiepijimas, kurią taip pat išrado prancūzų gydy- 
tojai mokslininkai - Calmette ir Guerin. Tas skiepijimo būdas 
pavadintas trimis raidėmis BCG nuo žodžių Bacilas, Calmette, 
Guerin. Skiepai gaminami iš džiovos bakterijų, susilpnintų per- 


k 

"sodinirmu iš vienas maitinimo dirvos į kitą. Įskiepytos kūdi- 


„kiams silpnos bakterijos jų neapkrečia, o tik sukelia keleriems 


metams atsparumą džiovai. Po kelerių metų, kaip ir raupus, 
antrą kart skiepijama. Prancūzijoje ir kituose kraštuose padary- 
ta jau daugiau, ne milijonas skiepijimų. Vaikų mirtingumas nuo 
džiovos sumažėjęs penkeriopai. Tų skiepijimų vartojimą buvo 
sulaikiusi įvykusi prieš pora metų Vokietijos mieste Liubeke 
tragedija. Ten mirė nuo tų skiepijimų kelios dešimtys vaikų. 
Teismo tardymas išaiškino, kad skiepai buvo blogai padaryti: 
užteršti stipriomis nuodingomis džiovos bakterijomis. 


Lietuvių Raudonojo Kryžiaus Sanatorija Panemunės miške 
netoli Kauno. 


N. Lietuvoje kova su džiova dar silpna, bet atsižvelgiant 
į tai, kad prieš karą rusai beveik nieko nedarė, o lietuviams 
neleido daryti, tai per 17 nepriklausomybės metų gana daug 
šioje srity padaryta. N. Lietuvoje yra jau šešios sanatorijos 
suaugusiems, 4 sanatorijos (preventorijumai) vaikams, viena 
ligoninė džiovininkams ir gana daug lovų džiovininkams ben- 
rose ligoninėse, iš viso su viršum 660 lovų. Kovą su džiova 
veda Vidaus Reikalų Ministerijos Sveikatos skyrius, Raudonasis 
"toje srity rodo prieš dešimts metų gydytojų įkurta ir veda- 
"ma Draugija Kovai su Tuberkulioze, kuri varo plačią propa- 
gandą, visus skatina kovoti su džiova; lėšų mažai teturėdama, 
turi vis dėlto jau vieną sanatoriją džiovininkams ir 12 dispanse- 


rų. Pagal tos draugijos valdybos apskaičiavimus, džiovininkų 

N. Lietuvoje esą arti 40.000, mirštą nuo džiovos apie 7.000 
žmonių. Projektuojama įsteigti daug dispanserių ir per juos 
pavaryti smarkesnę kovą. 

Dispanserio uždavinys yra: tirti ateinančių ligonių svei- 
katą, gydyti džiovininkus, duoti jiems patarimų ir pamokymų, 
kaip turi elgtis, kad savo artimųjų neužkrėstų. Dispanseryje, 
be vieno ar kelių gydytojų, dirba gailestingosios seserys (se- 
serys globėjos), kurios lankosi gyventojų butuose, ieško įtar- 
tinų slaptų džiovininkų, siunčia juos pas gydytojus, duoda pa- 
tarimų kaip ligonys ir sveikieji turi gyventi ir elgtis, tikrina ar 
ligonys ir jų šeimos vykdo gydytojų įsakymus. Dispanseriai 
duoda ligonims spiaudykles, vaistų butams, drabužiams ir skal- 
biniams valyti (dezinfikuoti). Biedniems ligonims duodama 
veltui vaistų ir maisto. Atvirąja džiova sergantiems ligonims 
dispanserių seserys parūpina atskirą kambarį, duoda globėją, 
arba paguldo į ligoninę bei sanatoriją. Kur dispanseriai gerai 
veikia ir jų daug yra, ten džiovininkų skaičius ir mirtingumas 
nuo džiovos labai sumažėjęs. 

Lenkijoje kovą su džiova veda valdžia, savivaldybės, ligo- 
nių kasos ir tam tikslui įsikūrusios privatinės prieštuberkulio- 
zinės draugijos, kurių esama apie 30. Privatinių draugijų dali- 
nai ir savivaldybių veikimą šioje srity koordinuoja (tvarko, 
reguliuoja) Lenkų prieštuberkuliozinė sąjunga Varšuvoje, kuri 
privatines draugijas aprūpina lėšomis ir raštais. Pagal šios 
centrinės sąjungos valdybos apskaičiavimus, Lenkijos ribose 
esama arti milijono džiovininkų (iš 32.500.000 gyventojų), tai 
yra su viršum 3 nuošimčiai. Kasmet nuo džiovos mirštą arti 
šimto tūkstančių žmonių. Dispanserių džiovininkams globoti 
ir gydyti esama apie 300. Lovų džiovininkams ligoninėse 3.000, 
sanatorijose, kurių esama apie 40, su viršum 3.000. Dešimčiai 
tūkstančių gyventojų tenką 2 lovos. Sanatorijų ir apskritai 
lovų džiovininkams esama labai nelygiai įvairiose vaivadijose. 
Taip, Voluinijos vaivadijoj 1927 metais nebuvę nė vienos lovos 
džiovininkams, nors ten yra arti pusantro milijono gyventojų 
(ne daug geresnė padėtis ir dabar), visai nebloga padėtis 
esanti Varšuvos, Lodzės, Krokuvos ir Lvovo vaivadijose. Kro- 
kuvos vaivadijoje (Vakarinėje Galicijoje) yra gana daug pa- 
vyzdingų sanatorijų suaugusiems ir vaikams (Zakopane, Rab- 
koje ir kitose vietose). 

Taip gydomi saulės spinduliais skrofulioziniai vaikai Druskininkuose. 


KOVA SU DŽIOVA VILNIAUS KRAŠTE. 


Vilniaus krašte, vien tiktai Vilniaus vaivadijoje (į kurią 
neįeina Lydos ir Gardino apskritys), pagal 1926 metų Prieš- 
tuberkuliozinės sąjungos apskaičiavimus, aiškių džiovininkų 
buvę 28.200 (iš 1.005.565 gyventojų), mirimų 2.825. Ar šiais 
metais padėtis yra geresnė.? Šio reikalo žinovų manymu ji 
esanti dar blogesnė. Įsigalėjusi krizė žmonių gyvenimo sąly- 
gas labai pablogino, daug džiovininkų visai nesigydo, kova 
su džiova nors ir vedama, bet dėl lėšų stokos mažai priemo- 
nių tevartojama ir tik miestuose ir didesniuose miesteliuose. 

Vilniaus krašte kova su džiova veda Vilniaus Vaivadijos 
Sveikatos Skyrius, savivaldybės, bent kiek Ligonių kasos ir Vil- 
niaus Lenkų Prieštuberkuliozinė Draugija, Varšuvos prieštuber- 
kuliozinės sąjungos remiama. Prieštuberkuliozinė draugija laiko 
Vilniuje vieną dispanserį (Vilniaus g. Nr. 27), be to, veikia 
idėjiškai, skleidžia žinias apie džiovą, turi įtakos savivaldybių 
veikimo tvarkymui. Savivaldybės, t. y. apskričių seimeliai, Vai- 
vadijos Sveikatos Skyriaus remiami, laiko visuose apskričių 
miestuose (Vilniuje, Švenčionyse, Brėslavujoj, Ašmenoje, Vileiko- 
je, Dysnoje, Molodečnoje, Pastovy), o iš kitų miestelių tik Tra- 
kuose ir Apsoje, po vieną dispanserį. Be kovos su džiova, šie 
dispanseriai turi uždavinį kovoti su trachoma*); be to, ypatingai 


*) Vaiv. Sveikatos Skyriui pasiūlus ir jo išrūpintomis lėšomis 
Liet. Sanit. Pag. Dr-ja išleidusi yra lietuvių kalba d-ro Zacherto knygelę 
apie kovą su trachoma. 

turi rūpintis motinos ir vaikų globa. Kai kurie dispanseriai gana 
gerai įrengti, turi mažų laboratorijų ir Rentgeno aparatų. 
Juose šalia gydytojų dirba ir seserys globėjos, kurių priedermė 
yra lankytis ir gyventojų butuose, ieškoti įtartinų džiovininkų, sių- 
sti juos pas gydytojus. Patarimų ligonims suteikiama veltui ar 
už mažą atlyginimą, už vaistus, analizes, nors ir pigiai, atlygi- 
nimas dažniausiai imamas, Rentgeno tyrimai veltui. 

Visi šie dispanseriai naudos, žinoma, padaro nemaža, bet 
sėkmingai kovoti su džiova negali, nes negali vartoti svarbiau- 
sios kovai su džiova priemonės, būtent, atskirti visus atvirus 
džiovininkus nuo sveikųjų. Vilniaus krašte (išskyrus vieną mažą 
40 lovų žydų T. O.Z. sanatoriją Vilniuje) nėra nė vienos sana- 
torijos, nėra nė vienos ir ligoninės džiovininkams, yra tik sky- 
rius džiovininkams Vilniaus miesto apkrečiamųjų ligų ligoni- 
nėje Žvėryne (100 lovų suaugusiems ir vaikams). Dėl tokios 
opios padėties tenka priimti džiovininkus į bendras ligonines, 
bet provincijos ligoninėse vietų labai maža. Visuose apskričių 
miestuose ir miesteliuose yra seimelių laikomos ligoninės, 
didžiausios jų Vileikoje ir Ašmenoje turi po 60 lovų, kitos tik 
po 10, 20, 30 lovų, Švenčionyse 50. Bent kiek prisideda prie 
kovos su džiova vadinamieji rajoniniai gydytojai, seimelių šel- 
piami. Jų Vilniaus vaivadijoje yra 62. Vaikams vasarnamių 
yra Druskininkuose. 

Kaip matome, kova su džiova Vilniaus krašte dar silpnai 
tevedama. Dėl krizės nemažėjimo, netenka laukti, kad artimoje 
ateityje padėtis šioje srity pagerėtų. Šiuo svarbiu reikalu turime 
ir mes patys susirūpinti. Lietuvių tarpe džiovininkų bus ne 
mažiau 7—8 tūkstančių, kasmet mūsų tarpe nuo džiovos 
miršta arti tūkstanties žmonių. Ar mes patys ką nors darėme? 
Bent kiek prie kovos su džiova yra prisidėjusi Lietuvių Sani- 
tarinės Pagalbos Draugijos ligoninė Vilniuje, kurioje per 17 
metų gana daug džiovininkų pagydyta. Jos gydytojai vidaus ligų 
specialistai, yra padarę arti 1000 pneumotoraksų. Dauguma tų 
ligonių pagijo ar bent tapo visai nebepavojingi artimiesiems. 
Paskutiniu laiku žmonių sveikatos reikalais susirūpino ir“ Šv. 
Kazimiero Draugijos valdyba, Draugija laiko tiems reikalams 
instruktorių. Liet. Sanit. Pagalbos Draugijos Valdyba turi daug 
sumanymų. Dabar kada jau turime jaunų gydytojų, galėtumėm 
įsteigti bent du keliaujamo tipo dispanserius ir bent vieną 
mažą sanatoriją. Vilniaus krašte yra gerų ir gražių vietų sana- 
torijoms, yra ir gyvas reikalas, reikia tik lėšų. 

Mūsų švietimo ir labdarybės draugijos yra jau paruošu- 
sios dirvą kovai su džiova. Visai mūsų šviesuomenei, pirmoje 
eilėje, žinoma, gydytojams "ir studentams medikams, šiuo svar- 
biu reikalu reikėtų labiau susirūpinti. Tuo tarpu bent propa- 
gandos priemone kova turėtų būti varoma. Gana daug žmonių 
nuo apsikrėtimo džiova apsaugotumėm, o ne vieną ir nuo ke- 
lionės į aną pasaulį sulaikytumėm, jeigu visa mūsų šviesuo- 
menė, visi sodžiaus veikėjai ir veikėjos, su šiuo klausimu su- 
sipažintų ir skleistų žinias aplinkumoje. Gimnazijose, visose 
liaudies mokyklose, skaityklose, draugijų skyriuose svarbiau- 
„sios žinios apie apsisaugojimą nuo apsikrėtimo džiova turėtų 
būti skleidžiamos. Nepakėlę blogo mūsų visuomenės sveika- 
tingumo stovio, nepakelsime aukštai ir jos dvasinės, tautinės 
ir medžiaginės kultūros. 


TAR LN YS, 

